CELEX: 52012AP0374
Language: hu
Date: 2012-10-23 00:00:00
Title: Leonard Orban számvevőszéki taggá történő kinevezése Az Európai Parlament 2012. október 23-i határozata a Leonard Orbannak a Számvevőszék tagjává történő kinevezésére irányuló javaslatról (C7-0153/2012 – 2012/0805(NLE))

7.3.2014   
            
            
               HU
            
            
               Az Európai Unió Hivatalos Lapja
            
            
               CE 68/86
            
         2012. október 23., keddLeonard Orban számvevőszéki taggá történő kinevezése
   P7_TA(2012)0374
   Az Európai Parlament 2012. október 23-i határozata a Leonard Orbannak a Számvevőszék tagjává történő kinevezésére irányuló javaslatról (C7-0153/2012 – 2012/0805(NLE))
   2014/C 68 E/16
   (Konzultáció)
   
      Az Európai Parlament,
   
               —
            
            
               tekintettel az Európai Unió működéséről szóló szerződés 286. cikkének (2) bekezdésére, amelynek megfelelően a Tanács konzultált a Parlamenttel (C7-0153/2012),
            
         
               —
            
            
               tekintettel eljárási szabályzatának 108. cikkére,
            
         
               —
            
            
               tekintettel a Költségvetési Ellenőrző Bizottság jelentésére (A7-0296/2012),
            
         
               A.
            
            
               mivel a Parlament Költségvetési Ellenőrző Bizottsága értékelte – különösen az Európai Unió működéséről szóló szerződés 286. cikkének (1) bekezdésében foglalt feltételek szempontjából – a javasolt jelölt képességeit;
            
         
               B.
            
            
               mivel a Költségvetési Ellenőrző Bizottság 2012. szeptember 26-i ülésén meghallgatta a Tanács által a Számvevőszék tagjának jelölt személyt,
            
         
               1.
            
            
               kedvezőtlen véleményt nyilvánít a Tanács Leonard Orban számvevőszéki taggá történő kinevezésére irányuló javaslatáról;
            
         
               2.
            
            
               utasítja elnökét, hogy továbbítsa ezt a határozatot a Tanácsnak és tájékoztatás céljából a Számvevőszéknek, valamint az Európai Unió többi intézményének és a tagállamok ellenőrző szerveinek.